Revólver (banda)

**Revólver** ye un grupu musical valenciano lideráu por Carlos Goñi, cuyo estilu musical camuda ente'l pop y el rock, magar que delles vegaes amuesa coses d'otros estilos musicales, como la música celta, el jazz, el fadu, o incluso'l hip-hop.

## Historia
**Revólver** creóse no cabero de 1988 en Valencia tres un intentu de reestructuración de Comité Cisne, l'anterior banda de Carlos Goñi y Rafael Pico. formáronlu Carlos Goñi (compositor, voz y guitarra), Rafael Pico (batería), Sergio Roger (baxu) y Jorge Lario (guitarra).

En 1990 llancen el so primer trabayu, **RevólveR**, col qu'algamen unes ventes modestes. En 1992 graben **Si no hubiera que correr**, que, pese a vender más copies quel postrer, sigue lloñe del gran públicu. Ye **Básico**, en 1993, el discu col que saltaríen dafechu a la escena nacional y que supón el primer discu básico d'España, nel que collaboren José M. Casañ (Seguridad Social), Soledad Giménez (Presuntos Implicados) y Rafa Sánchez (La Unión). A estes altures, el grupu ya ye un proyeutu personal de Carlos Goñi, que contrata a un grupu de músicos pa cada xira o discu. Temes como *Si es tan sólo amor* o *El roce de tu piel* fáense perpopulares.

Tres l'ésitu de **Básico**, consideráu por abonda xente como un de los grandes ésitos del pop español, el grupu graba **El Dorado**, marcadamente influyíu pola música de Bruce Springsteen, lo que-y val a Carlos l'apodu d**el Springsteen de Valencia''. En [[1996]] graben **Calle Mayor**, discu col que'l grupu métese dafechu na tema de la denuncia social, que caltendrá nos sos posteriores discos, magar que la so tema principal siguirá siendo les canciones romántiques. [[Roy Bittan]], teclista de Springsteen, aceutó tocar de baldre na tema principal del discu.

En [[1997]], torna a grabar un conciertu básicu de la mano de [[Los 40 Principales]]: **Básico 2** conviértese, igual que xu antecesor, nún ésitu dafechu de ventes. El discu ye un garapiellu de versiones acústiques de los sos dos anteriores discos, más 3 canciones nueves, ente les que s'inclui ''Besaré el suelo'', que foi compuesta pol propiu [[Carlos Goñi]] pa [[Luz Casal]]. 

Tres aparar 3 años, que'lcantante aprovechó pa crear la so propia discográfica, [[Nena Records]], y los sos estudios de grabación, [[Estudios Mojave]], sal al mercáu Sur, según el propiu Carlos el so trabayu mas escuro, pero del que diz tar perarguyosu. Carauterízase por soníos perrockeros y daqué de pesimismu qu'enllena tol discu.

El so octavu trabayu, **8.30 AM**, supón un cambéu nel estilu del grupu. Si bien ye de por sí camudante ente discu y discu, en **8.30 AM** ésti ye más radical. El propiu nome supón una declaración d'intenciones: Carlos dexa de componer pela nueche, y pasa a facelo pela mañana, a les 8 y media; camuda los hábitos de vieyu rockero polos d'un pa de familia. Soníos seles, con guitarres de jazz, y una cierta cayida nes ventas del grupu.

Depués de **8.30 AM** llancen **Rarezas**, con versiones inédites de canciones del grupu, y **Grandes Éxitos**, qu'atropa dellos de les sos meyores temes, asina como dos canciones nueves. Una d'elles y'una versión de ''Qué será'', de [[José Feliciano]].

**Mestizo** sería'l siguiente LP. De nuevu un cambéu radical, pasa de la suavidá del so postrer trabayu a los soníos duros de guitarres pesaes. Nel discu del grupu con mayor denuncia social, y les principales radios d'[[España]] paecen acoyelu con frialdá por esti motivu, lo que nun ayuda a espoxigar el númberu de ventes del grupu. 

En [[2006]] asoléyase **Básico 3*', con nueves versiones de cantares de los sos tres anteriores discos d'estudiu, y dos cantares nuevos. El conciertu grábase en dos vegaes, de les que s'esbilla lo meyor, y nun s'acompanga con arreglu instrumental dalu. Nél collaboren [[Enrique Bunbury]], [[Mikel Erentxun]], [[Álvaro Urquijo]] y [[Sasha Sokol]].

== Miembros ==
* [[Carlos Goñi]] - Voz y compositor
* [[Rafael Pico]] - [[batería (música)|Batería]] (ex-miembru)
* [[Sergio Roger]] - [[Bajo]] (ex-miembru)
* [[Jorge Lario]] - [[Guitarra]] (ex-miembru)
* [[Jesús Gabaldón]] - [[Bajo]] (ex-miembru)
* [[Pau Chafer]] - [[Piano]] (ex-miembru)
* [[Ángel Celada]] - [[batería (música)|Batería]] (ex-miembru)

== Discografía ==

=== Álbumes ===
* *RevolveR* - [[1990]]
* *Si no hubiera que correr* - [[1992]]
* *Básico* - [[1993]]
* *El Dorado* - [[1995]]
* *Calle Mayor* - [[1996]]
* *Básico 2* - [[1997]]
* *Sur* - [[2000]]
* *8:30 am* - [[2001]]
* *Rarezas* - [[2002]]
* *Grandes Éxitos* - [[2003]]
* *Mestizo* - [[2004]]
* *Básico 3* - [[2006]]
* *21 gramos* - [[2008]]
* *Argán* - [[2011]]
* *Enjoy'' - 2013

## Referencies

## Enllaces esternos
* Páxina oficial del grupu 
* Estudios Mojave 
* Nena Records 
* [Páxina Estra-Oficial (en [Gallego])]